Aeroporto de Sá Carneiro

O **aeroporto Francisco Sá Carneiro** ou **aeroporto internacional do Porto** (código IATA: **OPO**; código ICAO: **LPPR**) localízase no Grande Porto, na zona de confluencia entre os concellos de Maia, Matosinhos e Vila do Conde, en Portugal.

O aeroporto foi inaugurado en 1945 e substancialmente mellorado en 2003. Actualmente é administrado pola empresa ANA - Aeroportos de Portugal, SA e ten unha capacidade para 6 millóns de pasaxeiros/ano. En 2006 recibiu 3&nbsp;402&nbsp;893 pasaxeiros, 2&nbsp;600 toneladas de carga e 4&nbsp;120 voos.

É, en termos de movementos e pasaxeiros, o terceiro aeroporto portugués despois do aeroporto de Lisboa e do aeroporto de Faro. Mesmo así, ten testemuñado un incremento progresivo das súas ligazóns, froito do aumento das operacións das compañías de baixo custo, en concreto da compañía Ryanair.

O aeroporto está constituído por unha pista 17/35 con 3&nbsp;480 m de longo e 45 m de ancho.

Prevese que no futuro o aeroporto poida ser ampliado cara ao sur cunha nova terminal que permitirá mellorar os servizos do aeroporto cando este supere os 5 millóns de pasaxeiros. Tamén está previsto, para mediados de 2009, o inicio da construción dunha nova pista, servindo a actual como pista de rodaxe.

## Aeroliñas e destinos
### Pasaxeiros
### Carga
## Accesos 
O aeroporto, outrora precario e con malas comunicacións, é hoxe considerado un dos mellores aeroportos europeos, enlazado con novas autoestradas e con infraestrutura, dentro do aeroporto, do Metro do Porto ligándoo directamente co centro da cidade do Porto, cos trens de velocidade elevada (Campanhã) e co estadio de fútbol do Dragão e, facendo transbordo, con outros centros urbanos do Grande Porto: Póvoa de Varzim e Vila do Conde (Liña B, estación *Verdes*); Maia (Liña C, estación *Fonte do Cuco*); Matosinhos (Liña A, estación *Senhora da Hora*); e Vila Nova de Gaia (Liña D, estación *Trindade*). Taxis e os autocares dos STCP complementan a conexión do aeroporto coa cidade do Porto.

Dende Galicia hai ligazóns regulares ao aeroporto do Porto en autocares dende A Coruña, Santiago de Compostela, Pontevedra e Vigo (ida e volta) dúas veces ao día, nos días laborables, e unha vez ao día, nos fins de semana.

## Premios 
O aeroporto do Porto ten sido recoñecido internacionalmente pola calidade das súas instalacións e do seu servizo:

* En 2006 a "European Convention for Constructional Steelwork" (ECCS) distinguiu o terminal de pasaxeiros do aeroporto Sá Carneiro na categoría de mellor obra en aceiro, por ser un edificio que vence 80 metros de van a través do emprego de estruturas trianguladas .
* En 2007 foi considerado o terceiro mellor aeroporto de Europa (en termos absolutos) e o mesmo lugar a nivel mundial na categoría de menos de 5 millóns de pasaxeiros. A clasificación é da asociación internacional de aeroportos (ACI - Airports Council International) que mide a calidade dos servizos prestados en 90 aeroportos de todo o mundo, con base en enquisas sobre a satisfacción dos pasaxeiros.

## Galería de fotos 

Ficheiro:Aeroporto Porto 17.jpg
Ficheiro:Aeroporto Porto 02.jpg
Ficheiro:Aeroporto Porto 03.jpg
Ficheiro:Aeroporto Porto 04.jpg
Ficheiro:Aeroporto Porto 05.jpg
Ficheiro:Aeroporto Porto 06.jpg
Ficheiro:Aeroporto Porto 07.jpg
Ficheiro:Aeroporto Porto 08.jpg
Ficheiro:Aeroporto Porto 09.jpg
Ficheiro:Aeroporto Porto 10.jpg
Ficheiro:Aeroporto Porto 11.jpg
Ficheiro:Aeroporto Porto 12.jpg
Ficheiro:Aeroporto Porto 13.jpg
Ficheiro:Aeroporto Porto 14.jpg
Ficheiro:Aeroporto Porto 15.jpg

## Notas 
## Véxase tamén 
### Ligazóns externas 
* Aeroportos de Portugal
* Plano director do aeroporto Francisco Sá Carneiro (Porto)